[{"text_idx": "#000000", "text": "Ymgyrch i ddiogelu dyfodol y 'Stiwt"}, {"text_idx": "#000001", "text": "Disgrifiad o\u2019r llun, Arian glowyr yn 20au y ganrif ddiwethaf wnaeth helpu godi Theatr y Stiwt yn Rhosllannerchrugog"}, {"text_idx": "#000002", "text": "Mae theatr leol lwyddiannus sydd a'i gwreiddiau yn dyddio no\u0302l i Streic Fawr 1926 wedi lansio ape\u0302l ariannu-torfol gwerth \u00a350,000 er mwyn gwarchod dyfodol yr adeilad"}, {"text_idx": "#000003", "text": "Y flwyddyn nesaf bydd Y 'Stiwt yn Rhosllannerchrugog ger Wrecsam yn dathlu ei phen-blwydd yn 90 oed ac mae'n gobeithio bydd y buddsoddiad yn helpu'r ganolfan i ddatblygu a chreu hyd at 10 o swyddi newydd."}, {"text_idx": "#000004", "text": "Cafodd y 'Stwit ei chodi diolch i ymdrechion ac arian glowyr lleol."}, {"text_idx": "#000005", "text": "Rhwng 1924 a 1926 fe wnaeth Sefydliad Lles y Glowyr benderfynu bod ceiniog yn cael ei godi am bob tunnell o lo oedd yn cael ei godi mewn glofeydd lleol, ac fe wnaeth hynny godi bron i \u00a318,000 ar gyfer codi'r adeilad."}, {"text_idx": "#000006", "text": "Ar o\u0302l hynny roedd cost cynnal a chadw'r 'Stwit yn dod drwy godi dwy geiniog yr wythnos o gyflogau'r glowyr."}, {"text_idx": "#000010", "text": "Dywedodd Sioned Bowen, aelod o Fwrdd Ffrindiau'r 'Stwit: \"Mae hwn yn gyfnod pwysig a chyffrous i'r 'Stiwt gyda rhaglen o weithgareddau cyffrous o'n blaenau a chynlluniau arloesol i'r dyfodol."}, {"text_idx": "#000011", "text": "\"Rydym yn sicr fod yr ysbryd wnaeth helpu adeiladu'r adeilad a'i gadw i fynd drwy gyfnodau anodd yn parhau yn y Rhos a bydd yn help i ddatblygu'r ganolfan fel ei fod yn cwrdd ag anghenion a diddordebau newydd y gymuned.\""}, {"text_idx": "#000012", "text": "Mae'r 'Stiwt wedi profi cyfnodau anodd a daeth yr adeilad yn agos i gael ei ddymchwel yn 1976."}, {"text_idx": "#000013", "text": "Ond ar o\u0302l ymdrechion lleol a grant o \u00a32.1 miliwn gan Gronfa Etifeddiaeth y Loteri cafodd yr adeilad ei adfer a'i ailagor yn 1999"}, {"text_idx": "#000015", "text": "Mae'r trefnwyr wedi paratoi rhaglen blwyddyn o ddathliadau, gan ddechrau gyda chyngerdd yng nghwmni'r pianydd rhyngwladol o'r Rhos, Lly\u0302r Williams, ar 19 Fedi."}, {"text_idx": "#000019", "text": "Toriadau bysiau: 'Sut dwi fod i gyrraedd yr ysbyty?'"}]